[{"text_idx": "#000000", "text": "ofte uzataj programoj en Esperanto"}, {"text_idx": "#000001", "text": "PDF-libro, bela sed ne oportuna"}, {"text_idx": "#000002", "text": "Libro de bamboaj pecoj en antikva C\u0302inio, imitita nun-tempe"}, {"text_idx": "#000003", "text": "Mi estas legema. Mi c\u0302iam legas, ec\u0302 atentante au\u0306tobuson au\u0306 renkontig\u0302on. Kompare kun antikvaj c\u0302inoj, kiuj kunportis libron faritan per bambuaj pecoj, mi estas felic\u0302a kun la malpeza papera libro."}, {"text_idx": "#000004", "text": "La disvolvig\u0302o de scienco kaj tekniko pli faciligas la legadon. Pos\u0302telefonoj, elektronikaj legiloj kaj aliaj elektronikaj epikaj\u0302oj kun malgranda ekrano, kiujn oni povas facile kunporti kaj preni per unu mano, kapablas enteni pli ol mil librojn! En la reto estas multaj senpagaj au\u0306 malmulte-kostaj legaj\u0302oj, kiujn oni povas els\u0302uti kaj legi per porteblaj elektronikaj epikaj\u0302oj."}, {"text_idx": "#000005", "text": "Elektronika legilo, kiu povas enteni librojn pli ol mil"}, {"text_idx": "#000006", "text": "Sed estas bedau\u0306rinde, ke esperantistoj iras tre malproksime post la tekniko."}, {"text_idx": "#000007", "text": "Temante la elektronikan libron, esperantistoj konsideras antau\u0306 c\u0302io nur la formon PDF. En la reto preskau\u0306 c\u0302iuj libroj kaj gazetoj en Esperanto estas de la PDF-formo."}, {"text_idx": "#000008", "text": "La formo PDF aperis en jaro 1993, kiam ankorau\u0306 ne estis epikaj\u0302o kun malgranda ekrano, kiun oni povis enpos\u0302e porti kaj per kiu oni povis legi."}, {"text_idx": "#000009", "text": "Libroj au\u0306 gazetoj en PDF-formo estas tre belaj kaj aspektas kiel veraj paperaj legaj\u0302oj en la komputilo au\u0306 tabula komputilo. Sed legado dum longa tempo sidi antau\u0306 komputilo estas granda turmento al la korpo, kaj tabula komputilo ne estas tiel oportune portebla kiel pos\u0302telefono. La pos\u0302telefono kaj elektronika legilo estas pli oportunaj por legi iam ajn kaj ie ajn."}, {"text_idx": "#000010", "text": "Apud papera eldono, UEA aperigas la revuon \u201cesperanto\u201d ankau\u0306 en PDF-formo. Sed mi neniam tra-legas g\u0302in. C\u0302ar la PDF-formo havas gravan mankon: en la malgranda ekrano, g\u0302i ne povas faldi la longan linion kaj ne povas denove komposti la pag\u0302on. Legante librojn en malgranda ekrano, la leganto devas tiri la pag\u0302on dekstre maldekstren, kaj inverse foje refoje. Kvankam estas propgramoj, kiuj povas denove komposti la pag\u0302on, tamen ili ofte konfuzas la paragrafon kaj pag\u0302on."}, {"text_idx": "#000011", "text": "Fakte nun jam aperas nemalmultaj formoj de elektroina legaj\u0302o, kiuj estas oportunaj por legig\u0302i per malgranda ekrano."}, {"text_idx": "#000012", "text": "La plej simpla formo estas txt, kiu enhavas nur tekston, sen formulo, sen bildo kaj tabelo, sed g\u0302i povas esti bone rekte legita en c\u0302iuj komputiloj, pos\u0302telefonoj kaj elektronokaj legiloj. Dissendante novelojn, romanojn, poemarojn au\u0306 lernolibrojn, oni povas elekti tiun formon, por ke viaj verkaj\u0302oj povas trafi pli multajn legantojn."}, {"text_idx": "#000013", "text": "Se vi dissendas gazetojn kun fotoj, au\u0306 lernolibrojn kun tabeloj, ec\u0302 sonoj, vi povas elekti la formon EPub."}, {"text_idx": "#000014", "text": "La malsamaj aspektoj de la du formoj en la sama pos\u0302telefono."}, {"text_idx": "#000015", "text": "EPub estas malferma normo. C\u0302iu povas fari librojn en tiu formo per senpagaj programoj. EPub-libro estas legebla per komputilo, tabula komputilo, pos\u0302telefono kaj elektronikaj legiloj."}, {"text_idx": "#000016", "text": "EPub kaj TXT povas au\u0306tomate denove komposti la pag\u0302on lau\u0306 la grandeco de la ekrano, kaj montras la kompletan frazon en malgranda ekrano. Plue, tiuj du formoj ankau\u0306 povas facile s\u0302ang\u0302ig\u0302i al aliaj formoj, ekzemple mobi, doc, docx, rtf, azw, chm, PDF ktp. Fakte c\u0302iuj superaj formoj povas tran-formig\u0302i inter si."}, {"text_idx": "#000017", "text": "Aktuale, lau\u0306 mia scio, inter la famaj esperantaj gazetoj, nur la \u201cMonato\u201d kaj \u201cLa Ondo de Esperanto\u201d havas version EPub."}, {"text_idx": "#000018", "text": "PDF bone funkcias en la komputila ekrano, sed g\u0302i estas ne oportuna en malgrandaj ekranoj de la aktualaj modernaj epikaj\u0302oj pro la malfacila legado. Farante elektronikajn librojn au\u0306 gazetojn, oni devas konsideri unue la leg-eblecon antau\u0306 la aspektan belecon."}, {"text_idx": "#000019", "text": "au\u0306toro: Solis (Liu Xiaozhe) el C\u0302inio"}, {"text_idx": "#000020", "text": "\u8fd9\u4e2a\u9875\u9762\u7684\u6587\u5b57\u662f\u4e16\u754c\u8bed,\u5185\u5bb9\u662f\u4e16\u754c\u8bed\u7535\u5b50\u4e66\u683c\u5f0f\u7684\u8ba8\u8bba\u3002\nThis is website in Esperanto, the most widely spoken constructed international auxiliary language."}, {"text_idx": "#000021", "text": "\u672c\u6587\u8bc4\u8bba\u6570 5 komentoj pri \u201cPDF-libro, bela sed ne oportuna\u201d"}, {"text_idx": "#000023", "text": "Prave! Mi samopinias, Epub estas multe pli tau\u0306ga ol la malnova PDF. Ekzemple mi uzas la faman elektronikan legilon \u201cKindle\u201d kaj se mi havas PDF arkivon mi c\u0302iam devas s\u0302ang\u0302igi g\u0302in al .Mobi kaj ofte okazas problemojn."}, {"text_idx": "#000024", "text": "Anstatau\u0306 plendi pri la aferoj kiuj ne ekzistas, pli bone ni g\u0302uu tion kio ekzistas. Mi lernis Esperanton en 1959 kaj mi uzis Esperanton dum 57 jaroj. Tiam mi neniam plendis ke mi ne havis Esperanton en Interreto, au\u0306 ec\u0302 ke Interreto ankorau\u0306 ne ekzistis."}, {"text_idx": "#000025", "text": "Solis \u6587\u7ae0\u4f5c\u8005 artikola au\u0306toro13 Majo 2018\nSed la Epub-formo jam ekzistas dum longa tempo. G\u0302i ne estas afero ne ekzistanta, kaj g\u0302i ne estas nova tekniko."}, {"text_idx": "#000026", "text": "Sed la Epub-formo jam ekzistas dum longa tempo. G\u0302i ne estas afero ne ekzistanta, kaj g\u0302i ne estas nova tekniko."}, {"text_idx": "#000027", "text": "Jen mi rekomendas al via atento ankau\u0306 la artikolon \u00abBitlibra revolucio\u00bb de fama esperantisto Sergio Pokrovskij, kie li priskribis diversajn formojn de elektronikaj libroj: "}, {"text_idx": "#000028", "text": "Mi volas aldoni al la temo, ke krom la formo EPuB (.epub), pri kiu vi diras c\u0302i tie, ekzistas ankau\u0306 preskau\u0306 la sama oportuna formo de elektronikaj libroj, t.e. FictionBook (.fb2). Bonvolu legi pri g\u0302i ekzemple c\u0302i tie: )."}, {"text_idx": "#000029", "text": "Jen kion oni skribas pri c\u0302i tiu afero en esperanta Vikipedio:\n\u300aFictionBook, au\u0306 esperantigite Fiks\u0302enbuko, estas libera normo de bitlibroj, bazita sur XML, kreita de Demetrio Gribov (\u0414\u043c\u0438\u0442\u0440\u0438\u0438\u0306 \u0413\u0440\u0438\u0431\u043e\u0432), Mih\u0302aelo Macnev (\u041c\u0438\u0445\u0430\u0438\u043b \u041c\u0430\u0446\u043d\u0435\u0432) kaj la reta komunumo, populara en Ekssovetio. Konforme al sia nomo anglalingva tiu normo estas destinita por bitlibroj beletraj; tial g\u0302i malhavas rimedojn necesajn por sciencteh\u0302nika literaturo (formulojn ktp; kvankam ja disponeblas la superaj kaj subaj indicoj).\nEkzistas grandaj ciferecaj bibliotekoj da bitlibroj en tiu formo (precipe, sed ne nur, ruslingvaj). Ekz-e Flibusta; au\u0306 la reta biblioteko \u041b\u0438\u0431\u0440\u0443\u0441\u0435\u043a, entenanta 340 mil librojn de 158 mil au\u0306toroj, sume 911 gigabajtojn, inter ili 123 librojn esperantajn en fb2 (lau\u0306 la stato je 2014-11-03)."}, {"text_idx": "#000030", "text": "La plej simila alia dosierformo bitlibra estas ePub. La plej evidenta diferenco estas, ke, ePub realigas DRM. Bitlibro en ePub konsistas el pluraj dosieroj kunpakitaj; tamen la ePub-pakaj\u0302o kutime estas pli granda ol zipita fiks\u0302enbuko.\nLa koncepta diferenco konsistas en tio, ke ePub relative pli multe atentas la eksteran prezenton, dum Fiks\u0302enbuko pli atentas la semantikon de tekstopecoj: ekz-e Fiks\u0302enbuko havas apartajn rimedojn por moto, versoj, piednotoj ktp.\u300b"}, {"text_idx": "#000031", "text": "Ankau\u0306 mi devas aldiri, ke en diversaj OS ekzistas multe da aplikaj\u0302oj por legi la elektronikajn librojn, kiuj uzas c\u0302i tiu formon. Ekzemple AlReader, Calibre, CoolReader, FBReader , MoonReader ktp. Ekzistas ankau\u0306 (krom jam nomata la plej granda flibusta.is) multe da retbibliotekoj, kie libroj Esperante en c\u0302i tiu formo estas facile troveblaj kaj els\u0302uteblaj, ekzemple rulit.me, libros.am ktp."}, {"text_idx": "#000032", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000033", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000038", "text": "Saluton Solis. Mi nur salutas Vin sincere. Mi jam ne planas ien veturi, mi estas maljuna - 79 jara. Amikece...."}, {"text_idx": "#000039", "text": "Laurent Mariko, simple trarigardu PIV-on por konstati, ke la novradikoj estas dekmiloj."}, {"text_idx": "#000040", "text": "Alia anekdoto : La unua kaj vera lingvo de Usono Mi atendas en vico malantau\u0306 virino alilingve pos\u0302telefonanta. Antau\u0306 s\u0302i..."}, {"text_idx": "#000041", "text": "Persone, la plej alloga afero pri la c\u0302ina, analiza lingvo, estas, ke g\u0302i ne havas seksojn, nombrojn, kazojn, tempojn au\u0306..."}, {"text_idx": "#000042", "text": "Saluton, sinjoro Solis. Mi havas malpli ol 14 jarojn. Bonvolu ne nomi min \"s-rino\". Bonvolu korekti, dankon."}, {"text_idx": "#000043", "text": "La malkurag\u0302ulo ankau\u0306 timemas sian solecon, kaj neniel povus decidi sian mem vojon. Ajna uma religio vers\u0302ajne celas impliki ties..."}, {"text_idx": "#000044", "text": "C\u0302inio hodiau\u0306 estas forta aktoro en la tutmonda komerca scenejo. C\u0302inio vers\u0302ajne konscias pri la neebleco instrui la internacia c\u0302ina..."}, {"text_idx": "#000045", "text": "C\u0302u amuza anekdoto? Eble, se oni tiaspecan humoron s\u0302atas. En mia urbo (Kolonjo en Germanio), kiam mi veturas en taksio,..."}]